b'\n_START_ARTICLE_\nShinji Kagawa\n_START_SECTION_\nSeurajoukkueura\n_START_PARAGRAPH_\nKagawa aloitti jalkapalloharrastuksen ensimm\xc3\xa4isin\xc3\xa4 kouluvuosinaan. H\xc3\xa4n siirtyi 17-vuotiaana FC Miyagin juniorijoukkueesta ammattilaisseura Cerezo Osakaan. Kaudella 2007 h\xc3\xa4n onnistui vakiinnuttamaan pelipaikkansa joukkueen avauskokoonpanossa. Joukkue ei onnistunut nousemaan seuraavaksi kaudeksi 2008 maan korkeimmalla sarjatasolle, vaan j\xc3\xa4i sarjassa sijalle 5._NEWLINE_23. elokuuta 2010 Kagawa teki ensiesiintymisens\xc3\xa4 uudessa seurassaan saksalaisessa Borussia Dortmundissa. Ensimm\xc3\xa4iset maalinsa joukkueessa h\xc3\xa4n teki Eurooppa-liigan karsinnoissa azerbaid\xc5\xbeanilaista Karabahia vastaan. Bundesliigassa h\xc3\xa4nen ensimm\xc3\xa4inen maalinsa syntyi ottelussa Wolfsburgia vastaan. Paikallisottelussa Schalkea vastaan, joka tunnetaan paremmin nimell\xc3\xa4 "Revierderby", Kagawa teki kaksi maalia, kun dortmundilaisseura otti komean 1\xe2\x80\x933-vierasvoiton._NEWLINE_Kes\xc3\xa4kuussa 2012 ilmoitettiin Kagawan hyv\xc3\xa4ksyneen Manchester Unitedin tekem\xc3\xa4n tarjouksen. Siirto vahvistetaan, kun h\xc3\xa4n on l\xc3\xa4p\xc3\xa4issyt l\xc3\xa4\xc3\xa4k\xc3\xa4rintarkastuksen ja saanut ty\xc3\xb6luvan. 22. kes\xc3\xa4kuuta 2012 siirto sai vahvistuksen. Syksyll\xc3\xa4 2014 Kagawa palasi kuitenkin takaisin Dortmundin riveihin.\n_START_SECTION_\nMaajoukkueura\n_START_PARAGRAPH_\nKagawa teki ensiesiintymisens\xc3\xa4 Japanin maajoukkueessa 24. toukokuuta 2008 yst\xc3\xa4vyysottelussa Norsunluurannikkoa vastaan, jonka Japani voitti lopulta 1\xe2\x80\x930. Entinen maajoukkueen p\xc3\xa4\xc3\xa4valmentaja Takeshi Okada ei valinnut h\xc3\xa4nt\xc3\xa4 vuoden 2010 MM-kilpailuihin._NEWLINE_Syyskuussa 2010 h\xc3\xa4n teki ottelun ainoan maalin yst\xc3\xa4vyysottelussa Paraguayta vastaan.'